**ELŐTERJESZTÉS**

Mórágy Község Képviselő - testületének 2020. február hó 14. nap

rendes/rendkívüli testületi ülésére

|  |  |
| --- | --- |
| Tárgy: | Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása 2020. évi költségvetésének jóváhagyása |
| Előterjesztő: | Glöckner Henrik polgármester |
| Előterjesztést készítette: | Mórocz Zoltán  Bucherné Berg Tímea |
| Előterjesztés száma: | 17. sz. |
| Mellékletek száma: | 1 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Bátaszék és Környéke Egészségügyi, Szociális és Gyermekjóléti Intézmény–fenntartó Társulást az érintett önkormányzatok a 2013. június 25-én megtartott együttes ülésükön hozták létre. Miután az új önkormányzati törvény értelmében csak jogi személyiségű társulások jöhettek létre, gazdálkodásukra a költségvetési szervekre előírt jogszabályok vonatkoznak, azaz éves költségvetéssel kell rendelkezniük.

Az elfogadott megállapodás IV. fejezet 4/c.) pontja értelmében a Társulási Tanács kizárólagos hatáskörébe tartozik a társulás éves költségvetésének, és a zárszámadásának elfogadása, de véleményezésre meg kellett küldeni a társulásban résztvevő valamennyi önkormányzatok képviselő-testületének.

Az államháztartásról szóló 2011. évi CXCV. törvény (a továbbiakban: Áht.) 26. § (1) bekezdése értelmében a társulások költségvetésének elkészítésénél az Áht. 23- 25. §-ának helyi önkormányzatokra vonatkozóan megállapított rendelkezéseit kell alkalmazni, azzal, hogy;

a) költségvetési rendeleten költségvetési határozatot kell érteni,

b) a képviselő-testület hatáskörét a társulási tanács gyakorolja,

c) a polgármester részére meghatározott feladatokat a társulási tanács elnöke látja el,

d) a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

Az Áht. 23. § (2) – (3) bekezdése határozza meg, hogy a helyi önkormányzat költségvetésének milyen előirányzatokat kell kötelezően tartalmaznia.

A társulás 2020. évi költségvetése a fenti rendelkezésekre tekintettel került elkészítésre.

***RÉSZLETES INDOKOLÁS***

**A költségvetési határozatban szereplő bevételi jogcímek részletezése:**

**Önkormányzatok működési támogatásai:**

A 2020. évi feladat alapú finanszírozás alapján a feladat változásokat is figyelembe véve 49 032 e Ft állami támogatással terveztünk. Ez a 2019. évi kiinduló adathoz képest 5 506 e Ft növekedést jelent. A növekedés alapvetően a Szociális étkeztetésnél, Idősek nappali ellátásánál valamint a házi segítségnyújtás feladatellátásánál tapasztalható. A kötelezően ellátandó feladatok állami támogatása nem fedezi a tervezett kiadásokat. A feladatoknál saját erőt is kell az önkormányzatnak biztosítani a kiadások fedezetére. A települések hozzájárulásai a határozattervezet 4. sz. tájékoztató mellékletben bemutatásra kerül.

Működési célú támogatások államháztartáson belülről 4. sz. tájékoztató mellékletben bemutatásra kerül.

Felhalmozási célú támogatások államháztartáson belülről:

4. sz. tájékoztató melléklet

**Működési bevételek:**

Az intézményi térítési díjak esetében a 2019. évi mértékkel számol a tervezet. Itt jegyeznénk meg, hogy a térítési díjak felülvizsgálata a tavasz folyamán megtörténik, ami a működési bevételek növekedését eredményezheti.

Mindazon önkormányzati bevétel díjat, mely az önkormányzat elbírálási körébe tartozik az előző évi szinten terveztük, tehát nem emelkednek. Az infláció az elmúlt évben 3,4% volt, így a bevételek reálértékének megtartása érdekében külön intézkedést nem tettünk.

**Felhalmozási bevételek:**

Az intézményegységek által összeállított beruházási kiadásokhoz lett igazítva a bevételek tervezése.

Felhalmozási célú átvett pénzeszközök:

**Finanszírozási bevételek:**

A 2020. évben elsősorban az önkormányzatok feladatellátásának alul finanszírozásából adódó forráshiány megszüntetése az önkormányzati hozzájárulásokból, valamint az előző évi maradvány terhére előreláthatólag megoldható.

**A költségvetési határozatban szereplő kiadási jogcímek részletezése:**

A 2020. évi költségvetési kiadások tervezett előirányzata 205 085 ezer Ft, amely 9,44 %-kal haladja meg az előző évi várható tényadatot.

***Személyi juttatások:***

Az intézményekben a létszámkeret a javaslat szerint 24,5 fő. A minimálbér 149 000 Ft-ról 161 000 Ft-ra, a garantált bérminimum 195 000 Ft-ról 210 600 Ft-ra növekedett.

A garantált bérminimum változásokat figyelembe véve 3 088 e Ft az ebből származó bérnövekedés hatása.

Az ágazati jogszabályokban meghatározott bértáblák szorzószámaival és illetményalappal, pótlékalappal valamint a feladatok ellátásához a rendelet mellékletében jóváhagyott létszámmal tervezünk.

Az Önkormányzat 4% saját hatáskörű bérfejlesztésének hatása 679 e Ft-ot jelent.

A védőnők esetében a bérnövekedés igen jelentős a jogszabályban meghatározott kiegészítések és az emelt bérek miatt, mely 6 065 e Ft többletet képez.

Az intézménynél 1 fő jubileumi jutalomban részesül, ami 1 258 e Ft összegben emeli a személyi juttatások keretét az előző évhez képest.

A házi segítségnyújtás területén az előző évi testületi és társulási döntések alapján plusz 1 fő gondozónő került alkalmazásra, valamint Alsónána is csatlakozott a feladatellátáshoz, így 1 fő bérköltség növekedéssel számoltunk.

Természetesen a járulékok területén is megmutatkozik a kiadások növekedése.

A társulás az általa fenntartott intézményeknél foglalkoztatott közalkalmazottak részére 2020. év során cafetéria - juttatást nem tud biztosítani. A társulás 2020. évre jutalomalapot nem hoz létre a költségvetésében.

A személyi juttatások területén a fentieket figyelembe véve 10 439 e Ft összegben növekednek a bérek az előző évi várható kiadásokhoz képest.

***Munkaadókat terhelő járulékok és szociális hozzájárulási adó:***

A bér vonzataként, a jogszabályoknak megfelelően került tervezésre.

***Dologi kiadások:***

Az intézmények működéséhez kapcsolódó **dologi kiadásokat**, részletesen terveztük 84 066 e Ft összegben. Figyelembe véve a változásokat és az előző évi eredeti előirányzathoz képest **7,5 %-os a növekedés 5 916 e Ft dologi kiadásváltozással (növekedés)** számolunk.

Az intézménynél a szerződésekből fakadóan az orvosi ügyeleti díjak, valamint a szállítási kiadások, takarítási díjak közel 3 604 e Ft összegben növekednek.

A MOB-tól vásárolt élelmezésre 2 300 e Ft összegben emelkednek a beszerzések.

Karbantartási kiadásokra növeltük az előző évi keretet.

Az intézményi költségvetésen belül tervezésre kerültek az intézmények még megfelelő színvonalú karbantartásához szükséges összegek.

***Egyéb működési célú kiadások:***

A társulás által a KÖH munkaszervezet működtetésére átadott 4 384 e Ft szerepel, amely az előző évi összeghez képest 268 e Ft-tal nőtt, tehát gyakorlatilag változatlan.

***Beruházások:***

A határozat tervezet 3. számú mellékletében részletesen bemutatásra kerül.

***Felújítások:***

A határozat tervezet 3. számú mellékletében részletesen bemutatásra kerül.

Egyéb felhalmozási kiadások: ----

Finanszírozási kiadások: ----

**Tartalékképzés**

Az előre nem tervezhető kiadások fedezetére 189 e Ft általános tartalék került megjelenítésre.

Az elfogadott megállapodás alapján a 3 738 e Ft előző évi maradvány összege céltartalékba került elhelyezésre.

***A/ BEVÉTELEK***

* *Önkormányzat működési támogatásai 0 e Ft*
* *Működési célú támogatások államháztartáson belülről: 167 773 e Ft*

A társult önkormányzatok az általuk igényelt állami támogatások, illetve saját hozzájárulásaik átadásával biztosítják a társulás, valamint annak intézményének működési kiadásait.

* *Felhalmozási célú támogatások államháztartáson belülről: 2 986 e Ft*

Az intézményi működéshez szükséges irodarészek kialakítása

* *Működési bevételek összesen 27 117 e Ft*

Alapvetően az intézményi alap tevékenységek bevételei

* *Felhalmozási bevételek 0 e Ft*
* *Működési célú átvett pénzeszközök 0 e Ft*
* *Felhalmozási célú átvett bevételek 0 e Ft*
* *Finanszírozási bevételek 7 209 e Ft*

***B/ KIADÁSOK***

* *Működési költségvetés kiadásai 202 099 e Ft*
* *Felhalmozási költségvetés kiadásai 2 986 e Ft*
* *Tartalékok 5 797 e Ft*
* *Költségvetési szervek finanszírozása 0 e Ft*
* *Finanszírozási kiadások 0 e Ft*

A fentiek alapján kérem a Tisztelt Képviselő-testületet, hogy a Társulás költségvetését jóváhagyni szíveskedjen.

**Határozati javaslat**

Mórágy Község Önkormányzatának Képviselő-testülete a határozat 1. melléklete szerint hagyja jóvá a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása 2020. évi költségvetését.

Határidő: azonnal

Felelős: Glöckner Henrik polgármester

Végrehajtásért felelős: dr. Puskásné dr. Szeghy Petra jegyző

Határozatot kapja: Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása

Mórágy, 2020. február 10.

Glöckner Henrik sk.

polgármester